Մարիամ Եսայանն աշխատում է Տավուշի մարզում` որպես մանկավարժ: Նա չի կարողացել անվճար օգտվել Հայաստանում ներդրված պարտադիր բժշկական ապահովագրության սոցիալական փաթեթից: «Ես երկրորդ խմբի հաշմանդամություն ունեմ ու գիտեմ, որ ինձ առողջության ապահովագրությունն անվճար է հասնում: Դիմեցի` սոցիալական փաթեթին միանալու համար, սակայն ինձ մերժեցին` ասելով, որ պետք է վճարեմ: Ես հրաժարվեցի վճարելուց. ինչո՞ւ պետք է վճարեմ մի բանի համար, որից կարող եմ անվճար հիմունքներով օգտվել»,- մեզ հետ զրույցում պատմեց Մ. Եսայանը: